สังคมข่าวหุ้นเล็กเซียวหงส์
ดัชนีตลาดหุ้นไทยปิดตลาด 1,485.70 จุด ลดลง 7.38 จุด มูลค่าซื้อขาย 50,836 ล้านบาท ปรับลงตามตลาดภูมิภาคเหตุกังวลถึงผลการเลือกตั้งประธานาธิบดีสหรัฐที่จะมีขึ้นสัปดาห์นี้ ส่งผลต่อกระแสเงินทุนไหลออกและราคาน้ำมันปรับตัวลง หลังการผลิตน้ำมันกลุ่มโอเปกทำระดับสูงสุด ช่วงเดือนต.ค.ที่ผ่านมา สัปดาห์นี้จับตาการเลือกตั้งประธานาธิบดีสหรัฐ เพราะมีผลต่อทิศทางตลาดหุ้นอย่างมีนัยสำคัญ ประเมินแนวต้าน 1,500 จุด แนวรับ 1,450-1,470 จุด...
7 พ.ย. 2559

ดัชนีตลาดหุ้นไทยปิดตลาด 1,485.70 จุด ลดลง 7.38 จุด มูลค่าซื้อขาย 50,836 ล้านบาท ปรับลงตามตลาดภูมิภาคเหตุกังวลถึงผลการเลือกตั้งประธานาธิบดีสหรัฐที่จะมีขึ้นสัปดาห์นี้ ส่งผลต่อกระแสเงินทุนไหลออกและราคาน้ำมันปรับตัวลง หลังการผลิตน้ำมันกลุ่มโอเปกทำระดับสูงสุด ช่วงเดือนต.ค.ที่ผ่านมา สัปดาห์นี้จับตาการเลือกตั้งประธานาธิบดีสหรัฐ เพราะมีผลต่อทิศทางตลาดหุ้นอย่างมีนัยสำคัญ ประเมินแนวต้าน 1,500 จุด แนวรับ 1,450-1,470 จุด…
*…JTSตอบคำถามก.ล.ต.กรณี “จ่ายปันผล” ยืนยันว่าทำได้ เพราะมีกำไรสะสม 115 ล้านบาท และเงินสดเหลือว่า 551 ล้านบาท…ที่สำคัญ “พิชญ์ โพธารามิก” (ผู้ทำเทนเดอร์) ก็ยินยอมพร้อมให้จ่ายด้วย สรุปก็คือ “ชงเองกินเอง” ประมาณนั้นล่ะครับ…พูดภาษาจิ๊กโก๋…ก็คือ “มีเงินจ่ายอ่ะ” ใครจะทำไม.!! …
*…STPI ถูกจับมาปลุกปั่นอีกครั้ง แต่สตอรี่เดิมๆ มีการส่งข้อมูลผ่านโซเชียลมีเดียต่างๆ ทำเอาขนลุกอยู่พักหนึ่ง แต่พอตั้งสติได้อ๋อ…ก็แค่ “เรื่องเก่ามาเล่าใหม่” แต่ราคาหุ้นวิ่งเพลินไปแล้ว อยากให้ย้อนหลังไปดูกันให้ดี มีลักษณะแบบนี้มาหลายครั้งแล้ว “หุ้นเริ่มวิ่งปุ๊บมีข่าวตามมาทันทีว่ามีบิ๊กดีล” อะไรทำนองนี้…ไม่รู้กี่ครั้งแล้วนะ…!?…
*…ESSOหุ้นโรงกลั่นกำลังกลายเป็นหุ้นโรงพญาไฟ ราคาร้อนระอุจากเฉลี่ย 5-6 บาท จนเลยเถิดเกิน 12 บาท ตามข่าวลือปตท.จะเข้ามาเทกโอเวอร์…โอ้วอีกแล้วครับท่าน…หลายปีก่อนมุขนี้เคยเล่นมาแล้ว…และหุ้นขึ้นแรงเช่นกัน…เตือนกันตรงๆ ล่ะว่างานนี้ “มีเจ้ามือ” แต่จะปล่อยของช่วงไหนไม่รู้ แต่ที่แน่ๆ ราคาวิ่งเกินพื้นฐานไปไกลแล้ว…
*…BTW เล่นกับข่าวคว้า 3 งานใหม่ มูลค่ากว่า 372 ล้านบาท ดูจากพื้นฐานถือว่าพอเล่นเก็งกำไรได้บ้างแต่ราคาหุ้นที่ปรับขึ้นมาแรงแบบนี้ อาจมีแรงขายทำกำไรออกมาด้วยเช่นกัน หาจังหวะเข้า-ออกให้ดีคงพอค่ากับข้าวได้หลายมื้อเหมือนกัน…
*…หุ้นร้อนประจำวัน 4 พ.ย. 59 ที่มีราคาและมูลค่าซื้อขายปรับขึ้นแรง และอยู่ระหว่าง (Trading Alert List) คือ   บริษัท เพาเวอร์ โซลูชั่นเทคโนโลยี จำกัด (มหาชน) หรือPSTC, ใบสำคัญแสดงสิทธิในการจองซื้อหุ้นสามัญบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1  หรือ PSTC-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 07 พ.ย.-16 ธ.ค. 59 โดยมีหลักทรัพย์ที่ขยายช่วงดำเนินการได้แก่ บริษัท อินเตอร์ลิ้งค์ เทเลคอม จำกัด (มหาชน) หรือITEL, บริษัท คิวทีซี เอนเนอร์ยี่ จำกัด (มหาชน) หรือQTC มีผลตั้งแต่ 07 พ.ย.-25 พ.ย. 59…
*…ขอแสดงความยินดีกับ “เกศรา มัญชุศรี” ผู้จัดการ ตลาดหลักทรัพย์ฯ ที่ได้รับเลือกเป็นกรรมการ WFE วาระดำรงตำแหน่ง 3 ปี ถือเป็นครั้งแรกของไทยที่ได้รับคัดเลือก พร้อมเดินหน้าเป็นเจ้าภาพเพื่อจัดประชุม WFE General Assembly and Annual Meeting 2017 ช่วงเดือนก.ย. 2560 ต่อไป…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น